पति के आयु के लेल करय जाए वाला लोक आस्था के पर्व वट सावित्री रवि दिन मनाएल गेल. एहि पावनि मे पति के रक्षा. . . आयु के लेल वट वृक्ष. . . बरगद के गाछ के पति मानि कs पूजल जाएत अछि. अपना दिस एकरा बरसाइत सेहो कहल जाएत अछि. विवाहित स्त्री. . . मां. . . बहिन सभ पूजा के थाल लs पंखा के संग वट वृक्ष के पास जाए छथिन्ह. वट वृक्ष के चारु कात रक्षा सूत्र बांधय छथिन्ह आओर पंखा सं हवा करय छथिन्ह. मानल जाएत अछि जे वट सावित्री के पूजा कएला सं सात जन्म धरि सुहागिन रहय के आशीष मिलैत अछि. पूजा के बाद सत्यवान आओर सावित्री के कथा सेहो सुनाएल जाएत अछि.
 वट सावित्री के दिन नवविवाहिता सभ मे उत्साह देखते बनैत अछि. सोलहो श्रृंगार कs गाम घर से सभ मां. . . बहिन. . . भौजी. . . काकी सभ वट सावित्री लग पहुंचि पूजा करय छथीह. नव-नव कपड़ा लत्ता मे सभ किछ नव बुझाएत रहैत अछि. उपवास सेहो राखय छथीह. खएबो करय छथीह त बिना नून के. . . फीका. . . मिष्टान सभ. . . फल सभ. खीर बनाएल जाएत अछि. नवविवाहिता सभ के त सासुर सं पूरा भार-चंगैड़ा आबैत अछि. ओहि मे साड़ी आओर कपड़ा संग श्रृंगारके सामान सभ रहैत अछि. पूजा के सामान रहैत अछि. नीक घर मे गहना-गुड़िया सेहो आबैत अछि. सासुर के कपड़ा पहिन पूजा करय जाए छथिन्ह. रंगीन धाना के रक्षा सूत्र बांधि गाछ सं गला मिलि. . . प्रणाम करि घर आबि जाए छथिन्ह. कई ठाम जतय महिला सभ वट वृक्ष के पास नहिं जा पाबय छथिन्ह ओ गाछ के टहनी तोड़ि आंगन मे रोपी पूजा क लैत छथिन्ह. जेना दिल्ली सन टाउन मे छठ पार्क मे मना लेल जाएत अछि.
 एहि पावनि मे गाम घर मे त नव विवाहिता के पति सेहो आबय छथिन्ह. पाहुन सभ लाल धोती. . . उज्जर रेशमी कुर्ता. . . लाल पाग पहिन पूजा के दौरान संग रहय छथिन्ह. पूजा के बाद फुलाएल चना. . . हलवा. . . फल प्रसाद मे देल जाएत अछि. महिला सभ अपन -अपन खोइंचा मे ई प्रसाद लs घर जाए छथिन्ह.
 इंडियन इंस्टीच्यूट ऑफ टेक्नोलॉजी. . . आईआईटी के रिजल्ट आबि गेल . आओर खुशी के बात ई अछि जे एहि बेर फेर बिहार के सुपर 30 के रिजल्ट सर्वोत्तम रहल. एहि बेर सेहो एहिठामक रिजल्ट शत -प्रतिशत रहल. एहिठामक तीसो के तीस छात्र आईआईटी गेट पास कs गेलाह. ई सभ भेल अछि आनंदजी के मेहनत के कारण. हुनका जतेक धन्यवाद देल जाउ कम होएत. सुपर 30 के पहिने आनंद कुमार जी आओर पुलिस अधिकारी अभयानन्द जी चलाबैत छलखिन्ह. मुदा पिछला साल अभयानन्द जी सुपर 30 सं अलग भ गेलखिन्ह. अलग भेलाह के बाद ओ अलग-अलग हिस्सा मे सुपर 30 जकां गरीब छात्र के पढ़ाबय लगलखिन्ह. बिहार मे कइटा सुपर 30 बना देलखिन्ह. सुपर 30 के कंसेप्ट पर आईआईटी के तैयारी कराबय लगलखिन्ह. एहि मे सं कइटा के सफलता रेट शत -प्रतिशत अछि. मुंगेर के रहमानी सुपर 30 मे शामिल 10 टा मे दसोटा छात्र सफल भेलाह . अहां के ई जानि के आओर खुशी होएत जे ई सभ गरीब परिवार के मुस्मिल छात्र छथिन्ह. एहि्ना पटना के त्रिवेणी सुपर के 15 टा मे से 15 टा छात्र पास भेलाह. भागलपुर के अंग सुपर 30 के 7 मे सं 5 टा . . . गया के मगध सुपर 30 के 15 मे सं 14 टा आओर नालंदा के नालंदा सुपर 30 के 7 मे सं 4 टा छात्र सफल भेलाह. कुल मिलाकs 51 मे सं 48 टा छात्र पास भेलाह. एहि सफलता के श्रेय अभयानंद जी के जाए छनि. अगर आनन्दजीक सुपर 30 आओर अभयानंदजीक सुपर 30 दुनु के मिला देल जाए त कुल 78 टा छात्र सफल भेलाह. ई सभ गरीब परिवार के मेघावी छात्र छथिन्ह. हिनका सभ के शुभकामना.
 कोन डाटाकार्ड नीक ?
 अखन त हम इंटरनेट के लेल एयरटेल के ब्राडबैंड कनेक्शन लेने छी. मुदा आब एकटा डाटाकार्ड चाहैत छी जेही सं गाम दिस जाय त सदिखन नेट सं जुड़ल रहि. मुदा कोन कंपनी के ली एहि के लS क उलझन मे छी. बीएसएनएल . . . वोडाफोन. . . एयरटेल. . . टाटा इंडिकॉम आ रिलायंस ककर ली. . . किछ तय नहिं क पाबि रहल छी . उलझन के कारण ई अछि जे दरभंगा. . . मधुबनी दिस कोन डाटा कार्ड नीक सं काज करत ? दिल्ली सं लS क चली आ दरभंगे- मधुबनी मे लेल जाय ? अहां सभ के एकर बारे मे कोनो जानकारी होए त हमरा बताबय के कष्ट करब जे दरभंगा. . . मधुबनी दिस गाम-घर मे कोन कंपनी के डाटाकार्ड नीक सं काज करत . अहां अपन सुझाव comment वाला लिंक क्लिक क द सकय छी. अहांक विचार सं हमरा बड़ मदद मिलत.
 गाछी मे मिलीजुलि कs पकबैत पकवान यौ,
मोन परैये परोड़क अचार यौ ,
ओझाजीक भोजन मे काकीक सचार यौ,
कहिया हम जेबै अपन ओ गाम यौ ,
मनो नै भाबैये दिल्ली सन टाऊन यौ .
 गाछी मे मिलीजुलि कs पकबैत पकवान यौ,
मोन परैये परोड़क अचार यौ ,
ओझाजीक भोजन मे काकीक सचार यौ,
कहिया हम जेबै अपन ओ गाम यौ ,
मनो नै भाबैये दिल्ली सन टाऊन यौ .
 बिहार सं के ?
 एहि सं पहिने के हमर लेख ' कि नीतीश के जीत बिहार के हार अछि ' पर कई टा कमेंट आएल. किछ लोक के कहनाय छलन्हि जे ई बिहार के हार नहिं अछि. बिहार के विकास नहिं रुकत. किछ लोक कहलाह जे फर्क पड़त. मुदा एकटा पाठक त एतेक खिसिआs गेलाह जे ओ कहलाह कि अहां सभ ई कि बेकार के मुद्दा उठौने छी ? हमर ई कहबाक अछि जे बिहार मे नीतीश जी जीतलाह. . . नीक गप्प. मुदा नीतीश जी के जीतला सं बिहार के नुकसान सेहो भेल अछि. नीतीशजी के जेडीयू आओर बीजेपी के जीतला सं बिहार के केंद्रीय मंत्रिमंडल मे जगह सिफर भs गेल अछि. किछ लोक के कहनाय छनि जे ई सभ सं किछ फर्क नहिं पड़य छै. मंत्री सभ पूरा देश के लेल काज करय छथिन्ह. अगर एहन गप्प अछि त ममता बनर्जी किएक रेल मंत्रालय के लेल जोर लगौने छलीह. किएक मन लाएक मंत्रालय नहिं मिलला पर डीएमके चीफ करुणानिधि दिल्ली सं रुसि कs वापस चलि गेलाह. 18 सीट जीतलाह ओहि मे सं हुनका नौ टा मंत्री चाही. ओहि मे बेटी. . . बेटा. . . भतीजा सभ के मंत्री बनाबय चाहय छलाह. आओर रेल मंत्रालय सेहो चाहय छलाह. मुदा रेल पहिने ममता के द देल गेल छल. डीएमके भने अखन रुसि कs चलि गेल अछि मुदा आएत जरूर. मंत्री पद के सुख नहिं छोड़य चाहत डीएमके. मंत्री पद के चक्कर मे कांग्रेस के कतेक कसरत करय पड़ि रहल अछि. सीट बेसि जीतल कांग्रेस आओर महत्वपूर्ण सीट के मांगि रहल अछि डीएमके आओर टीएमसी. किछ त अछि जे खास मंत्रालय के रहला सं फर्क पड़ैत अछि. एहन नहिं रहैत त एतेक मान-मनौवल होएबे नहिं करैत. एतेक रुसनाय- मनयनाय नहिं चलैत. मंत्री सभ अपन इलाका . . . राज्य के विशेष ख्याल राखय छथिन्ह. हुनका फेर सं जीत के आबय के रहय छनि. पार्टी के अपन काज के लोक के बताबय के रहैय छनि. फैट्री खुलैत अछि. . . दफ्तर खुलैत अछि. . . रोजगार के अवसर बढैत अछि. आ सभ के नुकसान एहि बेर बिहारके अछि. कि अहां सभ के एना नहिं लगैत अछि ?
 बीपीएससी के मुख्य परीक्षा 25 मई सं होएत. परीक्षा के लs क कई मास सं जारी अटकल खत्म भ गेल अछि. असल मे भेल रहय कि बीपीएससी के 48वीं सं लs क 52वीं तक के संयुक्त प्रतियोगिता परीक्षा के पीटी मे गड़बड़ी के शिकायत के बाद एहि पर रोक लगा देल गेल छल. अदालत के एकल पीठ के ओर सं फेर सं पीटी लेबय के आदेश देल गेल छल मुदा बाद मे ई मामला अपीलीय अदालत मे चलि गेल जतय सं एकल पीठ के फैसला पर रोक लगा देल गेल. एकल पीठ के फैसला पर रोक के संग अपीलीय अदालत बीपीएससी के मेन एक्जाम. . . मुख्य परीक्षा लेबय के अनुमति सेहो द देलक अछि. आब ई परीक्षा 25 मई सं होएत. पीटी परीक्षा मे करीब 19 हजार छात्र पास कएने छलाह. हां एकटा चीज जरूर अछि जे अपीलीय अदालत के फैसला मे सेहो बात अछि जे ओहन 94 टा उम्मीदवार जे पीटी परीक्षा मे गड़बड़ी के शिकायत कएने छलखिन्ह हुनका सं फेर सं पीटी परीक्षा लेल जाएत. परीक्षा के कार्यक्रम के बारे मे विस्तृत जानकारी के लेल एकरा क्लिक करु बीपीएससी.
 बाल्मिकीनगर - बैद्यनाथ प्रसाद महतो ( जेडीयू एमएलए नौतन)
सीतामढ़ी - अर्जुन राय ( जेडीयू एमएलए औराई)
सुपौल- विश्व मोहन कुमार ( जेडीयू विधायक त्रिवेणीगंज)
अररिया - प्रदीप कुमार सिंह ( बीजेपी विधायक अररिया)
गोपालगंज- पूर्णमासी राम ( जेडीयू एमएलए बगहा)
उजियारपुर- अश्वमेघ देवी ( जेडीयू विधायक कल्याणपुर)
समस्तीपुर- महेश्वर हजारी ( जेडीयू वारिसनगर विधायक एलजेपी)
बेगूसराय- डॉ मोनाजिर हसन ( जेडीयू एमएलए मुंगेर)
खगड़िया- दिनेश चंद्र यादव ( जेडीयू एमएलए सिमरी बख्तियारपुर)
बक्सर- जगदानंद सिंह ( आरजेडी विधायक रामगढ़)
काराकट- महाबली सिंह ( जेडीयू विधायक चैनपुर)
जहानाबाद- जगदीश शर्मा ( जेडीयू विधायक घोसी)
गया- हरि मांझी ( बीजेपी विधायक बोधगया)
नवादा- भोला सिंह ( बीजेपी विधायक बेगूसराय )
जमुई- भूदेव चौधरी ( जेडीयू एमएलए धोरैया)
शामिल छथि.
 बाल्मिकीनगर - बैद्यनाथ प्रसाद महतो ( जेडीयू एमएलए नौतन)
सीतामढ़ी - अर्जुन राय ( जेडीयू एमएलए औराई)
सुपौल- विश्व मोहन कुमार ( जेडीयू विधायक त्रिवेणीगंज)
अररिया - प्रदीप कुमार सिंह ( बीजेपी विधायक अररिया)
गोपालगंज- पूर्णमासी राम ( जेडीयू एमएलए बगहा)
उजियारपुर- अश्वमेघ देवी ( जेडीयू विधायक कल्याणपुर)
समस्तीपुर- महेश्वर हजारी ( जेडीयू वारिसनगर विधायक एलजेपी)
बेगूसराय- डॉ मोनाजिर हसन ( जेडीयू एमएलए मुंगेर)
खगड़िया- दिनेश चंद्र यादव ( जेडीयू एमएलए सिमरी बख्तियारपुर)
बक्सर- जगदानंद सिंह ( आरजेडी विधायक रामगढ़)
काराकट- महाबली सिंह ( जेडीयू विधायक चैनपुर)
जहानाबाद- जगदीश शर्मा ( जेडीयू विधायक घोसी)
गया- हरि मांझी ( बीजेपी विधायक बोधगया)
नवादा- भोला सिंह ( बीजेपी विधायक बेगूसराय )
जमुई- भूदेव चौधरी ( जेडीयू एमएलए धोरैया)
शामिल छथि.
 मीरा कुमार- सासाराम ( कांग्रेस )
रमा देवी- शिवहर ( बीजेपी )
मीना सिंह- आरा ( जेडीयू )
अश्वमेघ देवी- उजियारपुर ( जेडीयू ) शामिल छथि.
 अगर लोक सभा चुनाव के आरक्षण सेहो रहैत त ई संख्या किछ बढ़ि सकैत छल. किएक त एहि बेर अठारह टा महिला उम्मीदवार चुनाव मैदान मे छलीह. ओना एहि मे किछ बाहुबली नेता के पत्नी आओर मां सेहो शामिल छलीह. जेहि मे शहाबुद्दीन के पत्नी हेना शहाब. . . आनन्द मोहन के पत्नी लवली आनन्द. . . पप्पू यादव के पत्नी रंजीता रंजन आओर सूरजभान के पत्नी वीणा देवी सेहो शामिल छलीह. हिनका सभ के हार के मुंह देखय पड़लन्हि. ओना हारय वाला मे काराकट सं पूर्व केंद्रीय मंत्री कांति सिंह के संग पूर्णिया सं माधवी सरकार शामिल छथिन्ह. हारय वाला दोसर उम्मीदवार मे नालंदा सं शशि यादव. . . नवादा सं सुनीला देवी. . . बेगूसराय सं अमिता भूषण. . . पूर्णिया सं पप्पू यादव के मां शांतिप्रिया देवी. . . अररिया सं कमली देवी. . . पाटलिपुत्रा सं रीता सिन्हा. . . औरंगाबाद सं अर्चना चंद्र आओऱ गया सं कलावती देवी शामिल छथिन्ह.
 मीरा कुमार- सासाराम ( कांग्रेस )
रमा देवी- शिवहर ( बीजेपी )
मीना सिंह- आरा ( जेडीयू )
अश्वमेघ देवी- उजियारपुर ( जेडीयू ) शामिल छथि.
 अगर लोक सभा चुनाव के आरक्षण सेहो रहैत त ई संख्या किछ बढ़ि सकैत छल. किएक त एहि बेर अठारह टा महिला उम्मीदवार चुनाव मैदान मे छलीह. ओना एहि मे किछ बाहुबली नेता के पत्नी आओर मां सेहो शामिल छलीह. जेहि मे शहाबुद्दीन के पत्नी हेना शहाब. . . आनन्द मोहन के पत्नी लवली आनन्द. . . पप्पू यादव के पत्नी रंजीता रंजन आओर सूरजभान के पत्नी वीणा देवी सेहो शामिल छलीह. हिनका सभ के हार के मुंह देखय पड़लन्हि. ओना हारय वाला मे काराकट सं पूर्व केंद्रीय मंत्री कांति सिंह के संग पूर्णिया सं माधवी सरकार शामिल छथिन्ह. हारय वाला दोसर उम्मीदवार मे नालंदा सं शशि यादव. . . नवादा सं सुनीला देवी. . . बेगूसराय सं अमिता भूषण. . . पूर्णिया सं पप्पू यादव के मां शांतिप्रिया देवी. . . अररिया सं कमली देवी. . . पाटलिपुत्रा सं रीता सिन्हा. . . औरंगाबाद सं अर्चना चंद्र आओऱ गया सं कलावती देवी शामिल छथिन्ह.
 सदस्यता लें संदेश (Atom)